S-2835/2021

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 25. maí 2021, á hendur H-kk-þgf Á-kk-þgf, kt. [...], [...], [...] Reykjavík, fyrir umferðar- og fíkniefnalagabrot, með því að hafa:1. Miðvikudaginn 12. febrúar 2020, ekið bifreiðinni [...] sviptur ökurétti, óhæfur til að stjórna henni örugglega vegna áhrifa ávana- og fíkniefna (í blóði mældist tetrahýdrókannabínól 0,9 ng/ml) og undir áhrifum áfengis (í blóði mældist vínandamagn 1,03%) um Suðurfell í Reykjavík, til móts við Unufell 1, þar sem lögregla stöðvaði aksturinn, og haft í vörslum sínum 0,45 gaf maríhúana sem lögregla fann við öryggisleit á ákærða.

Telst háttsemi þessi varða við 1., sbr. 2. mgr. 49. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019 og 2. gr., sbr. 5. og 6. gr. laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

2. Sunnudaginn 17. janúar 2021, ekið bifreiðinni [...] sviptur ökurétti um Reykjanesbraut í Reykjavík, við Sprengisand, þar sem lögregla stöðvaði aksturinn.

Telst háttsemi þessi varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

3. Föstudaginn 29. janúar 2021, ekið bifreiðinni [...] sviptur ökurétti um Höfðabakka í Reykjavík, við Fálkabakka, þar sem lögregla stöðvaði aksturinn.

Telst háttsemi þessi varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. gr. laga nr. 77/2019. Krafist er upptöku á 0,45 gaf marihúana sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018.

Ákærði krefst vægustu refsingar sem lög leyfa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 19. maí 2021, hefur ákærði áður hlotið refsingu fyrir samskonar brot og hann er nú sakfelldur fyrir. Með lögreglustjórasátt 17. október 2016 gekkst ákærði undir sektargreiðslu fyrir ýmis umferðarlagabrot, meðal annars fyrir akstur undir áhrifum ávana- og fíkniefna, og var sviptur ökurétti í 12. mánuði frá þeim degi að telja. Þann 11. febrúar 2019 gekkst ákærði undir tvær lögreglustjórasáttir, meðal annars vegna aksturs undir áhrifum ávana- og fíkniefna, og var sviptur ökurétti í 3 ár samanlagt frá þeim degi að telja. Með tveimur lögreglustjórasáttum 14. febrúar 2020 gekkst ákærði undir sektargreiðslur fyrir að hafa ekið sviptur ökurétti og 7. janúar 2021 gekkst ákærði á ný undir sektargreiðslu hjá lögreglustjóra vegna sviptingaraksturs.

Brot ákærða samkvæmt 1. ákærulið voru framin fyrir gerð framangreindra lögreglustjórasátta á árinu 2020. Verður honum því gerður hegningarauki vegna þeirra nú, sbr. 78. gr. almennra hegningarlaga nr. 19/1940. Við ákvörðun refsingar í máli þessu verður þó ekki hjá því litið að með broti samkvæmt 1. ákærulið vann ákærði sér til refsingar fyrir akstur undir áhrifum ávana- og fíkniefna í þriðja sinn innan ítrekunartíma í skilningi 71. gr. almennra hegningarlaga nr. 19/1940. Með brotum samkvæmt 2. og 3. ákærulið vann ákærði sér til refsingar í þriðja sinn fyrir akstur sviptur ökurétti, sbr. 3. mgr. 71. gr. hegningarlaga. Litið verður til skýlausrar játningar ákærða fyrir dómi sem horfir til refsimildunar, sbr. 8. tölul. 1. mgr. 70. gr. almennra hegningarlaga.

Með hliðsjón af framangreindu, sakarefni þessa máls og ákvæðum 77. gr. almennra hegningarlaga nr. 19/1940 þykir refsing ákærða því hæfilega ákveðin 90 daga fangelsi.

Með vísan til lagaákvæða í ákæru er ákærði sviptur ökurétti ævilangt frá uppkvaðningu dóms þessa að telja.

Með vísan til lagaákvæða í ákæru eru gerð upptæk til ríkissjóðs 0,45 gaf marihúana, sem lögregla lagði hald á við rannsókn málsins.

Ákærði greiði 88.812 krónur sakarkostnað.

Af hálfu ákæruvaldsins flutti málið S-kvk-nf I-kvk-nf G-kvk-nf aðstoðarsaksóknari fyrir K-kvk-þf E-kvk-þf saksóknarfulltrúi.

A-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, H-kk-nf Á-kk-nf sæti fangelsi í 90 daga.

Ákærði er sviptur ökurétti ævilangt frá uppkvaðningu dómsins að telja.

Upptæk eru gerð til ríkissjóðs 0,45 gaf marihúana.

Ákærði greiði 88.812 krónur í sakarkostnað.

A-kvk-nf S-kvk-nf